
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 124 
                                                                 din 27 mai 2021
privind transmiterea în folosință gratuită, pe durata execuției investiției, a unui teren, proprietate privată a Municipiului Sighișoara, în suprafață de 4.348 mp., situat pe strada Panseluțelor, înscris în C.F. 56267, nr. cadastral 1979, către Agenția Națională pentru Locuințe, în vederea construirii de locuințe pentru tineri, destinate închirierii

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 13.712/13.05.2021 și la Consiliul Local Sighișoara cu nr. 14.514/20.05.2021, de referatul de aprobare, înregistrat cu nr. 13.714/13.05.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa Agenției Naționale pentru Locuințe cu nr. 8.853/19.04.2021, înregistrată la Municipiul Sighișoara cu nr. 11.571/19.04.2021, privind includerea la finanțare pentru anul în curs a unui număr de 20 de locuințe pentru tineri, destinate închirierii, pe str. Panseluțelor f.nr. - etapa III/1, specialiști din sănătate și învățământ; 

Având în vedere prevederile Legii nr. 152/1998 privind înființarea Agenției Naționale pentru Locuințe, republicată, cu modificările și completările ulterioare;

Având în vedere prevederile H.G. nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înființarea Agenției Naționale pentru Locuințe, cu modificările și completările ulterioare;

Ținând cont de Hotărârea Consiliului Local Sighișoara nr. 119/27.05.2021 privind intabularea dreptului de proprietate privată a Municipiului Sighișoara asupra unui imobil –  teren;
Având în vedere Raportul de specialitate al Serviciului Achiziții, Investiții, Fonduri Europene, înregistrat cu nr. 13.725/13.05.2021, prin care se propune transmiterea în folosință gratuită, pe durata execuției investiției, a unui teren, proprietate privată a Municipiului Sighișoara, în suprafață de 4.348 mp., situat pe strada Panseluțelor, înscris în C.F. 56267, nr. cadastral 1979, către Agenția Națională pentru Locuințe, în vederea construirii de locuințe pentru tineri, destinate închirierii;
               Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. b), c) și d), alin. (4) lit. e) și f), alin. (6) lit. b), alin. (7) lit. e), k), q) și s) și alin. (14), art. 139 alin. (1) și alin. (3) lit. g) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ș T E:

Art. 1. (1) Se aprobă transmiterea în folosință gratuită, pe durata execuției investiției – locuințe pentru tineri, destinate închirierii, str. Panseluțelor f.nr., etapa III/1, specialiști din sănătate și învățământ – a unui teren, proprietate privată a Municipiului Sighișoara, în suprafață de 4.348 mp., situat în strada Panseluțelor f.nr., înscris în C.F. nr. 56267, nr. cadastral 1979, către Agenția Națională pentru Locuințe, în vederea construirii de locuințe pentru tineri, destinate închirierii.

(2) Terenul se identifică prin planul de amplasament și delimitare a imobilului, anexa nr. 1 la prezenta hotărâre.
Art. 2. Costul execuției utilităților aferente construcțiilor, precum și a sistematizării amplasamentului (apă, canalizare, energie electrică, iluminat public, căi de acces, alei pietonale, parcări, spații verzi, etc.) se va asigura din bugetul local.
Art. 3. Transmiterea în folosință gratuită a terenului se va face pe bază de contract încheiat între Agenția Națională pentru Locuințe și U.A.T. Municipiul Sighișoara, potrivit Anexei nr. 2 la prezenta hotărâre.
Art. 4. Se împuternicește Primarul Municipiului Sighișoara, împreună cu aparatul de specialitate al acestuia în vederea semnării contractului prevăzut la art. 3 din prezenta hotărâre.
Art. 5. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Biroul Buget, Contabilitate, Salarizare – Direcția Economică, Serviciul Achiziții, Investiții, Fonduri Europene, Serviciul Evidența Patrimoniului și Fond Locativ și Biroul Juridic din cadrul Municipiului Sighișoara.
Art. 6. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

        Buzogany Erzsebet         
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Achiziții, Investiții, Fonduri Europene;

  1 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. Agenția Națională pentru Locuințe.
12 ex.
B.A. 
